વિસનગર આઈ.ટી.આઈ. પાસેના ૧૮ નંબરના રેલ્વે ફાટક પાસે પાકુ નાળુ બનાવવા વર્ષોની માંગણી છે. અગાઉ રેલ્વે તંત્રએ નાળા માટે એસ્ટીમેટ બનાવી પૈસા ભરવા પાલીકાને પત્ર પણ આપ્યો હતો. ત્યારે અત્યારે બ્રોડગેજ લાઈનની કામગીરી માં પાકુ નાળુ બનાવવાની જગ્યાએ પાઈપ લાઈન નાખવામાં આવતા લોકોમાં ભારે રોષ ફેલાયો છે. વોર્ડનં.૧ અને ૫ ના સભ્યો તથા રહીશોએ રોષ ઠાલવ્યો છે કે રેલ્વેના અધિકારીઓએ પાકુ નાળુ બનાવવાનુ આશ્વાસન આપ્યા બાદ છેતર્યા છે. આર.સી.સી. નાળુ નહી બને તો જન આંદોલન કરવામાં આવશે.